Այդ երաժիշտները նաև վարպետության դասեր, ուսուցողական ծրագրեր են անցկացնում հայ շնորհալի պատանի երաժիշտների հետ՝ պատրաստելով կադրեր պղնձա-փողային գործիքների համար: Հրավիրված երաժիշտների ծախսերը (վարձատրություն, կեցություն) մինչև 2018 թ. ապրիլի 1-ը վճարել է «Լույս» հիմնադրամը: Ապրիլից հիմնադրամը դադարեցրել է ֆինանսավորումը, որը խնդիր է երաժիշտների հետագա գործունեությունը Հայաստանում շարունակելու համար: Մշակույթի նախարարի պաշտոնակատար Լիլիթ Մակունցը հայտնել է, որ խնդրի հետագա լուծումը նախատեսվում է այլընտրանքային ֆինանսական աղբյուրների հաշվին, այլ ոչ թե պետբյուջեի: